2016. gada 3. novembrī Rīkojums Nr. 640

Rīgā (prot. Nr. 58  9. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus:

1.1. nekustamo īpašumu (nekustamā īpašuma kadastra Nr. 0100 046 0148) – zemes vienību 0,0551 ha platībā (zemes vienības kadastra apzīmējums 0100 046 0141) – Lomonosova ielā 1, k-2, Rīgā, kas ierakstīts zemesgrāmatā uz valsts vārda Izglītības un zinātnes ministrijas personā;

1.2. nekustamo īpašumu (nekustamā īpašuma kadastra Nr. 7611 003 1909) – zemes vienību 0,6280 ha platībā (zemes vienības kadastra apzīmējums 7611 003 1909) un divas būves (būvju kadastra apzīmējumi 7611 003 1909 001 un 7611 003 1909 002) – Lāčplēša ielā 12A, Līvānos, Līvānu novadā, kas ierakstīts zemesgrāmatā uz valsts vārda Finanšu ministrijas personā;

1.3. nekustamo īpašumu "Jaunsīveri" (nekustamā īpašuma kadastra Nr. 6088 002 0118) – zemes vienību 0,86 ha platībā (zemes vienības kadastra apzīmējums 6088 002 0084) un divas būves (būvju kadastra apzīmējumi 6088 002 0084 001 un 6088 002 0084 002) – Kaziņčos, Skaistas pagastā, Krāslavas novadā, kas ierakstīts zemesgrāmatā uz valsts vārda Izglītības un zinātnes ministrijas personā.

2. Pircēji par valsts nekustamajiem īpašumiem maksā *euro*.

3. Finanšu ministrijai un Izglītības un zinātnes ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Finanšu ministre Dana Reizniece-Ozola